The Fantastic Four: First Steps

**The Fantastic Four: First Steps** (tyyliteltynä **the Fantastic 4: First Steps**) on vuonna 2025 ensi-iltansa saanut yhdysvaltalainen Marvel Comicsin luomaan Ihmeneloset-supersankariryhmään perustuva supersankarielokuva. Se on Ihmeneloset-elokuvien toinen uudelleenkäynnitys, Marvel Cinematic Universen (MCU) 37. elokuva sekä kuudennen vaiheen ensimmäinen elokuva. Elokuvan ohjasi Matt Shakman, ja käsikirjoittivat Josh Friedman, Eric Pearson, Jeff Kaplan ja Ian Springer. Sen pääosissa ovat Pedro Pascal, Vanessa Kirby, Ebon Moss-Bachrach, Joseph Quinn, Julia Garner, Natasha Lyonne, Paul Walter Hauser ja Ralph Ineson. Elokuvassa, Ihmeneloset yrittävät suojella retrofuturistista universumiaan planeettoja syövältä olennolta, Galactukselta.

20th Century Fox oli alkanut työstää uutta Ihmeneloset-elokuvaa vuoden 2015 *[[Fantastic Four (vuoden 2015 elokuva)|Fantastic Fourin]]* huonon taloudellisen menestyksen vuoksi. Maaliskuussa 2019, kun Disney osti studion, Ihmenelosten elokuvaoikeudet palasivat Marvel Studiosille. Uusi elokuva julkistettiin vuoden 2019 San Diego Comic-Con Internationalissa, ja joulukuussa 2020 Disneyn Investor Day -virtuaalitapahtumassa ohjaajaksi paljastettiin Jon Watts. Watts kuitenkin vetäytyi ohjaajan paikalta huhtikuussa 2022. Shakman valittiin uudeksi ohjaajaksi syyskuussa 2022, sekä Kaplan ja Springer käsikirjoittajiksi. Friedman liittyi mukaan maaliskuussa 2023 tekemään uuden käsikirjoituksen. Marvel Studios päätti olla kertomatta ryhmän alkuperätarinaa uudelleen, ja pyrki sen sijaan kertomaan aivan uuden tarinan. Pearson liittyi mukaan hiomaan käsikirjoitusta helmikuussa 2024, samalla, kun elokuvan päänäyttelijät paljastettiin. Elokuvan sivuroolien näyttelijät valittiin seuraavien kuukausien aikana. Kuvaukset alkoivat Pinewood Studiosin tiloissa, Lontoossa, heinäkuun 2024 lopulla, ja ne saatiin päätökseen marraskuun lopulla.

*The Fantastic Four: First Steps* sai maailmanensi-iltansa Dorothy Chandler Pavilionissa, Los Angelesissa, 21. heinäkuuta 2025. Elokuvateattereihin se ilmestyi Suomessa 23. heinäkuuta 2025 ja Yhdysvalloissa 25. heinäkuuta 2025. Elokuva sai kriitikoilta pääosin positiivisen vastaaonoton, ja se on tuottanut maailmanlaajuisesti yli 521 miljoonaa dollaria, tehden siitä maailman eniten tuottaneen Ihmeneloset-elokuvan. Sille on myös tekeillä jatko-osa.

## Juoni
Vuonna 1964, universumissa nimeltä Maa-828, on kulunut neljä vuotta siitä, kun Reed Richards, Sue Storm, Ben Grimm ja Johnny Storm saivat *Excelsior*-avaruusaluksella tekemänsä avaruuslennon aikana kosmisesta säteilystä yli-inhimilliset voimat, jolloin heistä supersankariryhmä nimeltä Ihmeneloset. Ryhmän jäsenistä tuli julkkiksia, ja he kukistivat lukuisia superroistoja. Lisäksi, Reedin keksinnöt ovat edistäneet teknologian kehittymistä, ja Suen diplomaattinen työ Tulevaisuussäätiön kautta oli lopettanut sodat, saaden aikaan maailmanrauhan. Perheillallisen aikana, Reed ja Sue paljastavat Johnnylle ja Benille odottavansa ensimmäistä lastaan. Kun muu maailma kuulee asiasta, ihmiset odottavat innolla, että tuleeko lapsella olemaan supervoimia.

Kuukausia myöhemmin, naispuolinen hopeinen avaruusolento, Hopeasurffari, saapuu kertomaan Maan asukkaille, että maailmoja syövä olento Galactus tulisi tuhoamaan planeetan. Tutkittuaan jälkiä Galactuksen aiemmista syömistä planeetoista, Ihmeneloset ja heidän robottiapurinsa H.E.R.B.I.E. suuntaavat *Excelsiorilla* ulkoavaruuteen neuvottelemaan Galactuksen kanssa ennen kuin tämä ehtisi päästä Maahan. Ryhmä jäljittää Galactuksen aluksen kaukaiseen aurinkokuntaan, missä hän oli tuhoamassa yhtä sen planeetoista. Galactus sieppaa ryhmän vetosäteellä alukseensa, ja kertoo syöneensä planeettoja miljardeja vuosien ajan loputtoman nälkänsä tyydyttämiseksi. Hän aisti Reedin ja Suen syntymättömässä lapsessa suuren voiman, ja lupaa säästää Maan, mikäli voisi tehdä lapsesta uuden maailmojen syöjän tilalleen. Ryhmä kieltäytyy ja pakenee *Excelsiorille*, mutta Hopeasurffari jahtaa heitä ja Galactus saa Suen synnytyksen käynnistymään ennenaikaisesti. Ryhmä huijaa Hopeasurffarin vangiksi mustaan aukkoon kuukauden ajaksi, ja onnistuvat polttoaineen vähäisestä määrästä huolimatta pääsemään takaisin Maahan hyödyntämällä neutronitähden painovoimaa. Sue synnyttää matkan aikana pojan, jonka hän nimeää Frankliniksi.

Reed paljastaa lehdistötilaisuudessa yksityiskohdat neuvotteluista Galactuksen kanssa, ja heidän päätöksensä olla uhraamatta yhtä lasta miljardien ihmisten suojelemiseksi saa muun maailman kääntymään heitä vastaan, monien vaatiessa Franklinin luovuttamista Galactukselle. Reed nauhoittaa radiosignaaleja Galactuksen aiemmin tuhoamilta planeetoilta, ja Johnny päättää käyttää niitä opiskellakseen Hopeasurffarin kotimaailman kieltä. Galactuksen lähestyessä Maata ja Ihmenelosia vastustavien mielenosoitusten pahentuessa, Sue kävelee Franklin sylissään mielenosoittajien keskelle ja vakuuttaa, ettei aio uhrata Frankliniä ihmiskunnan vuoksi, mutta ei myöskään aio uhrata ihmiskuntaa Franklinin vuoksi. Reed keksii teleportaatioon liittyvien kokeittensa pohjalta suunnitelman siirtää Maa toiseen aurinkokuntaan, minne Galactuksella kestäisi miljoonia vuosia löytää. Sue suostuttelee Tulevaisuussäätiön kautta maailman valtioita rakentamaan portaaleja osaksi Reedin suunnittelemaa portaaliverkostoa sekä järjestämään myös väliaikaisia sähkökatkoja, jotta virta riittäisi myöhemmin portaalien aktivoimiseen.

Mutta juuri kun on aika aktivoida portaalit, Hopeasurffari palaa ja tuhoaa kaikki paitsi Times Squarelle rakennetun portaalin. Johnny paljastaa kuitenkin saaneensa selville tämän oikean nimen: Shalla-Bal. Shalla-Bal kertoo suostuneensa aikoinaan ryhtymään Galactuksen palvelijaksi, jotta tämä säästäisi hänen oman kotiplaneettansa, Zenn-Lan. Johnny toistaa nauhoitteet Galactuksen tuhoamien planeettojen asukkaiden äänistä, saaden syyllisyyden ahdistaman Shalla-Balin lentämään pois. Ihmeneloset päättävät uutena suunnitelmanaan käyttää Frankliniä syöttinä houkutellakseen Galactuksen Times Squaren portaalin luokse ja siirtäkseen hänet mahdollisimman kauas Maasta. Sue suostuttelee Harvey Elderin evakuoimaan New Yorkin asukkaat Maanalaiseen valtakuntaansa. Galactus saapuu kaupunkiin, ja sieppaa Franklinin Baxter Buildingistä. Sue yrittää suojakenttävoimillaan työntää Galactuksen väkisin kohti portaalia samalla, kun Reed pelastaa Franklinin. Johnny yrittää uhrata itsensä pakottaakseen Galactuksen läpi, mutta Shalla-Bal pysäyttää hänet, ja työntää itse Galactuksen mukanaan portaalin läpi ennen kuin se ehtii sulkeutua. Sue kuolee voimiensa liiallisen käytön aiheuttamaan ylirasitukseen, mutta Franklinin kosmiset voimat herättävät hänet taas henkiin. Vuotta myöhemmin, maailma juhlii jälleen ryhmän vuosipäivää, samalla kun nämä valmistautuvat uutta tehtävää varten.

Lopputekstien välissä näytetyssä kohtauksessa, neljä vuotta myöhemmin, Sue jättää Franklinin hetkeksi yksin hakeakseen kirjan, jota lukea tälle. Mutta palattuaan hän näkee pojan seurassa vihreäviittaisen metallinaamiota kantavan miehen. Lopputekstien jälkeen näytetään alkutunnari Ihmenelosista tehdystä animaatiosarjasta *The Fantastic Four Power Hour*, ennen kuin H.E.R.B.I.E. sammuttaa television.

## Näyttelijät

## Tuotanto
### Tausta
Ihmenelosiin perustuvan Josh Trankin ohjaaman vuoden 2015 *[[Fantastic Four (vuoden 2015 elokuva)|Fantastic Fourin]]* taloudellisen ja kriittisen tappion jälkeen, 20th Century Fox alkoi etsiä uutta suuntaa Ihmeneloset-elokuvien tekemiselle. Ja koska he olivat aiemmin tuottaneet Tim Storyn ohjaamat elokuvat *[[Fantastic Four (vuoden 2005 elokuva)|Fantastic Four]]* (2005) ja *[[Fantastic Four: Hopeasurffari]]* (2007), he halusivat tehdä tällä kertaa jotain muuta kuin vain uuden Ihmeneloset-elokuvan. Kesäkuussa 2017, Seth Grahame-Smith käsikirjoitti elokuvaa, joka keskittyisi Franklin ja Valeria Richardsiin, Ihmenelosten perustajajäseniin kuuluvien Reed Richardsin / Herra Fantastisen ja Susan ”Sue” Stormin / Näkymättömän naisen lapsiin. Käsikirjoitus otti inspiraatiota Ultimate Marvel -sarjakuvista, ja Ben Grimmillä / Möykyllä sekä Johnny Stormilla / Liekillä oli myös rooli siinä. Sen tyyli oli lähempänä Pixarin *[[Ihmeperhe]]ttä* (2004), ja oli sävyltään vähemmän synkkä kuin Trankin elokuva. Käsikirjoituksen perustana käytettiin Carter Blanchardin käsikirjoitusta, joka oli sovitus Mark Millarin lastenkirjasta *Kindergarten Heroes*. Millar oli aiemmin konsultoinut Foxia Marvel-elokuvien tekemisessä. Heinäkuussa, Noah Hawley, joka oli tehnyt Marvel Televisionin sarjan *[[Legion (televisiosarja)|Legion]]* (2017–2019), oli palkattu tekemään erillinen elokuva Ihmenelosten arkkivihollisesta, Victor von Doomista / Tohtori Doomista. Maaliskuussa 2019, The Walt Disney Company virallisesti osti 21st Century Foxin, saaden Foxin hallussa olleiden Marvel Comisin hahmojen, mukaan lukien Ihmenelosten, elokuvaoikeudet takaisin, ja siirtäen ne tytäryhtiölleen, Marvel Studiosille. Samalla kaikki Foxin siihen aikaan kehitteillä olevat Marvel-projektit hyllytettiin.

### Kehitys

Marvel Studiosin johtaja Kevin Feige vahvisti heinäkuussa 2019 San Diego Comic-Con Internationalissa, kertoessaan neljännen vaiheen elokuvien julkaisuaikataulun, että studio kehitti uutta Ihmeneloset-elokuvaa. Feige sanoi olevansa ”hyvin innoissaan näistä hahmoista ja niiden tuomisesta Marvelin ensimmäisenä perheenä sellaiselle alustalle ja tasolle, minkä nämä ansaitsevat.” Joulukuussa 2020, Disneyn Investor Day -virtuaalitapahtumassa, Feige paljasti, että Jon Watts, joka oli aiemmin ohjannut MCU:n ''Spider-Man'' -elokuvat, ohjaisi MCU:n ensimmäisen *Fantastic Four* -elokuvan. Helmikuussa 2021 Marvel Studios alkoi etsiä elokuvalle käsikirjoittajaa. Huhtikuussa 2022 Watts vetäytyi ohjaajan paikalta pitääkseen taukoa supersankarielokuvista, työskenneltyään MCU:n *Spider-Man* -elokuvien parissa jo seitsemän vuotta. Marvel Studios ja Watts ilmaisivat kuitenkin halussa tehdä yhteistyötä vielä joskus tulevaisuudessa. John Krasinski näytteli Reed Richardsia elokuvassa *[[Doctor Strange in the Multiverse of Madness]]* (2022). Hänen roolivalinnastaan oli kiertänyt huhuja jo jonkin aikaa, minkä lisäksi hän oli fanien keskuudessa ollut suosittu ehdokas rooliin. Krasinskin näyttelemä versio hahmosta oli MCU:n Pyhän aikajanan sijaan kotoisin Maasta-838, vaihtoehtoisesta universumista, jossa hän oli Illuminatin jäsen. Grant Curtis ja Nick Pepin ovat mukana tuottamassa uutta *Fantastic Four* -elokuvaa, oltuaan aiemmin mukana tuottamassa Marvel Studiosin Disney+-sarjaa *[[Moon Knight (minisarja)|Moon Knight]]* (2022).

Kesäkuun 2022 alussa Marvel Studios ei vieläkään ollut lähellä uuden ohjaajan löytämistä. Mutta ehdokkaiden joukossa oli paljon ”korkean tason” ohjaajia. Feige sanoi etsivänsä ohjaajaa, joka voisi valvoa koko kuvausprosessia ilman, että olisi itse paikalla koko kuvausten aikana, niin kuin *Multiverse of Madnessin* ohjaajan, Sam Raimin, tapauksessa. Kuukautta myöhemmin Raimi selitti Feigen valinneen Krasinskin näyttelemään hahmoa *Multiverse of Madnessiin*, koska kyseessä oli vaihtoehtoisen universumin cameo-esiintyminen ja mahdollisuus tehdä fanien suositusta roolitushaaveesta totta. Tämä johti spekulaatioon siitä, että oliko Krasinskin rooli ainutkertainen vai että näyttelisikö hän hahmoa myös *Fantastic Four* -elokuvassa. Vuoden 2022 San Diego Comic-Con Internationalissa, Feige paljasti, että elokuva saisi ensi-iltansa 8. marraskuuta 2024, ja sen suunniteltiin alun perin olevan MCU:n kuudennen vaiheen ensimmäinen elokuva. Hän paljasti myös, että elokuvan kuvaukset alkaisivat vuoden 2023 alussa. Pian sen jälkeen Feige kertoi, ettei elokuva tulisi olemaan alkuperätarina, kuten Tim Storyn ja Josh Trankin elokuvat olivat. Hän vertasi tätä siihen, kun Hämähäkkimies esiteltiin MCU:hun ilman alkuperätarinan kertomista (koska näin oli tehty jo aiempien ''Spider-Man'' -elokuvasarjojen kohdalla), selittäen, että monet katsojat tiesivät jo Ihmenelosten taustatarinan, ja halusi Marvel Studiosin kertovan tarinan, jollaista nämä eivät olleet aiemmin nähneet. Hän lisäsi, että studio oli ”asettanut itselleen kovin korkeat tavoitteet” elokuvan suhteen, koska ryhmä oli esiintynyt Marvel Comicsin sarjakuvissa jo vuodesta 1961 asti.

Elokuussa 2022 Matt Shakman osallistui keskusteluihin elokuvan ohjaamisesta. Hänen lisäkseen myös Michael Matthews ja Reid Carolin olivat myös harkittuina ohjaajiksi, *Deadline Hollywoodin* uskoessa, että Shakman oli paras vaihtoehto, hänen ohjattua aiemmin Marvel Studiosin Disney+-sarja *[[WandaVision]]in* (2021). Shakman oli västikään eronnut neljännen *Star Trek* -elokuvan ohjaajan paikalta *Fantastic Fourin* aikataulun vuoksi. Feige vahvisti Shakmanin valinnan ohjaajaksi vuoden 2022 D23-messuilla. Myöhemmin, syyskuun aikana, Jeff Kaplan ja Ian Springer paljastettiin elokuvan käsikirjoittajiksi. Feige ja Shakman aloittaisivat näyttelijöiden etsinnän heti kun käsikirjoitus olisi valmis. Lokakuussa, elokuvan uudeksi ensi-iltapäivämääräksi asetettiin 14. helmikuuta 2025. Kuun lopussa, *Above the Linen* Jeff Sneider raportoi, että Tohtori Doom ei tulisi olemaan pääroistona kyseisessä elokuvassa, mutta voisi mahdollisesti esiintyä sarjan lopputekstien välissä tai niiden jälkeen näytettävässä kohtauksessa, Marvel Studiosin etsiessä erittäin tunnettua näyttelijää hahmon esittäjäksi. Elokuvan näyttelijähaku aloitettiin tammikuussa 2023. Seuraavan kuukauden aikana, Shakman paljasti kuvausten tulevan alkamaan vuoden 2024 alussa. Hän vahvisti myös näyttelijähaun tulevan alkamaan myöhemmin saman kuukauden aikana. Raporttien mukaan, tavoitteena oli valita näyttelijä Sue Stormille ennen muita Ihmenelosten jäseniä. Feige sanoi, että hahmot olisivat ”merkittävä tukipilari” MCU:n tulevaisuudelle.

### Esituotanto

Josh Friedman palkattiin maaliskuussa 2023 uudelleenkirjoittamaan käsikirjoitus. *[[The Hollywood Reporter]]in* Borys Kit uskoi Friedmanin liittymisen merkitsevän muutoksia elokuvan sävyyn, sillä Friedman oli kirjoittanut science fiction -projekteja ennenkin, mutta Kaplan ja Springer olivat työskennelleet enemmän komedioiden parissa. Sneider raportoi, että Shakman halusi tuoda mukaan elokuvaan kosmisia elementtejä 1960-luvun sarjakuvista, kuten Galactuksen ja Hopeasurffarin, ja sanoi, että Friedman oli palkattu tuomaan elokuva lähemmäs sitä millaisena Feige ja Shakman halusivat sen nähdä. Marvel oli silti avoin työskentelemään Kaplanin ja Springerin kanssa tulevaisuudessa. Huhtikuussa 2023, Sneider raportoi that Marvel Studiosin tarjonneen Adam Driverille Reed Richardsin roolia. Seuraavan kuukauden aikana ilmoitettiin, että kuvausten suunniteltiin alkavan Lontoossa tammikuussa 2024. Toukokuun aikana, Sneider raportoi, että Emma Stone oli studion toivotuin ehdokas Sue Stormin rooliin, mutta Stone kieltäytyi roolista, kun studio kieltäytyi maksamasta hänelle 15–20 miljoonan esiintymispalkkiota. Driver kieltäytyi myös Richardsin roolista, koska studio halunnut maksaa hänenkään vaatimaansa palkkiota, ja koska hänen oli vaikea ymmärtää käsikirjoituksen ensimmäistä luonnosta. Sneider uskoi kuitenkin Driverin muuttavan mielensä, kun Friedman saisi seuraavan luonnoksensa valmiiksi Hollywoodin käsikirjoittajien lakon 2023 jälkeen.

Kesäkuussa, elokuvalle annettiin uusi ensi-iltapäivämäärä: 2. toukokuuta 2025. Ennen kuin Hollywoodin näyttelijöiden lakko 2023 alkoi saman vuoden heinäkuussa, Marvel Studios oli aloittanut Richardsin roolin koe-esiintymiset. Niihin osallistuivat myös Christopher Abbott ja Jamie Dornan, mutta Sneiderin mukaan koe-esiintymiset ”eivät menneet hyvin”. Studio halusi Richardsin roolille korkean tason näyttelijän, ja he tarjosivat roolia Jake Gyllenhaalille, joka oli aiemmin näytellyt Mysteriota MCU-elokuvassa *[[Spider-Man: Far From Home]]* (2019), mutta eivät halunneet maksaa hänenkään vaatimaansa palkkiota, koska Feige halusi sillitä studion menoja näyttelijöiden etsinnän suhteen. He harkitsivat Richardsille myös näyttelijää muista etnisistä ryhmistä, jolloin Pedro Pascal kiinnostui myös roolista, mutta ei voinut osallistua neuvotteluihin roolista lakon aikana. Elokuun aikana Ebon Moss-Bachrachille tarjottiin Möykyn roolia. Moss-Bachrach oli aiemmin näytellyt Mikroa Marvel Televisionin Netflix-sarjassa *[[The Punisher (televisiosarja)|The Punisher]]* (2017–2019). Marvel Studios oli halunnut Möykylle juutalaisen näyttelijän, koska hahmo oli juutalainen sarjakuvissa, eikä hahmolla ole ollut juutalaista näyttelijä aiemmissa *Fantastic Four* -elokuvissa. David Krumholtz oli itse halunnut näytellä Möykkyä, ja aloittanut internet-kampanjan sekä tavannut Shakmanin, mutta ei saanut roolia. Hän alkoi sen jälkeen kampanjoida sen puolesta, että voisi näytellä superroisto Myyrämiestä. Lisäksi Sneider raportoi, että Marvel Studios halusi Vanessa Kirbyn näyttelemään Sue Stormia, jonka odotettiin olevan elokuvan päähenkilö, sekä Joseph Quinnin näyttelemään Johnny Stormia / Liekkiä. Nicholas Galitzinen oli myös huhuttu olevan ehdolla Johnny Stormin rooliin, mutta häntä ei lopulta valittu. Marvel oli tarjonnut Richardsin roolia myös Matt Smithille, mutta Smithin ei odotettu tulevan valituksi, koska studio etsi rooliin ”*[[bona fide]]* -tyylistä elokuvatähteä”. Galactukselle taas etsittiin latinotaustaista näyttelijää. 

Shakman vahvisti lokakuussa 2023, että he suunnittelivat kuvausten alkavan Pinewood Studiosin tiloissa, Lontoossa, vuoden 2024 alussa. Hän sanoi myös, että näyttelijöiden paljastuksen odotettiin tapahtuvan näyttelijälakon päätyttyä, ja että tuotantoryhmä oli yhä pystynyt jatkamaan lavasteiden suunnittelua ja tekemään varhaisia kokeiluja elokuvan visuaalisten efektien kanssa lakosta huolimatta. Alexandra Byrne toimisi elokuvan pukusuunnittelijana, toimittuaan samassa tehtävässä useissa aiemmissa MCU-elokuvissa, kun taas *[[Loki (televisiosarja)|Lokin]]* (2021–2023) parissa aiemmin työskennellyt Kasra Farahani palkattiin elokuvan lavastajaksi ja tuotantosuunnittelijaksi. Kuun lopulla, Shakman paljasti, että Cameron Squires osallistui myös Friedmanin ohella elokuvan käsikirjoittamiseen Molemmat olivat aiemmin työskennellet Shakmanin kanssa *[[Star Trek Beyond]]in* (2016) jatko-osaksi suunnitellun nimettömän *Star Trek* -elokuvan parissa, ja Squires oli aiemmin käsikirjoittanut *WandaVisionin* jakson ”Neljännen seinän rikkominen”. Shakman oli keskustellut elokuvasta myös sarjakuvakirjoittaja Matt Fractionin kanssa, ja sanoi Fractionin työn televisiosarjan *[[Elämää Philadelphiassa]]* (2005–) auttaneen häntä kovasti löytämään elokuvan tekemiselle oikean lähestymistavan. Marraskuussa, näyttelijöiden lakon päätyttyä, Pascal osallistui neuvotteluihin Richardsin roolista ja sen sovittamisesta muita projektejaan koskevaan aikatauluunsa. Marvel Studiosin odotettiin lähiaikoina tarjoavan muita päärooleja näyttelijöille, mutta studiolle oli ehdottoman tärkeää löytää Richardsin näyttelijä ensin. */Film* raportoi Pascalin sitoutuneen rooliin, ja että asiasta tultaisiin pian tiedottamaan virallisesti. Javier Bardemia oli kaavailtu Galactuksen näyttelijäksi, kun Antonio Banderas oli kieltäytynyt roolista, vaikka Bardemilla oli kiireinen aikataulu elokuvan *[[F1 (elokuva)|F1]]* (2025) vuoksi. Sneider raportoi, että Moss-Bachrach oli valittu Möykyn näyttelijäksi, ja että studio etsi Hopeasurffarille naispuolista näyttelijää, vaikka sarjakuvissa Hopeasurffarin titteli kuului miespuoliselle avaruusolennolle nimeltä Norrin Radd.

Tammikuun 2024 alussa, Sneider uskoi kuvausten alkavan maalis-huhtikuun aikana, mutta pian sen jälkeen raportoi, että kuvaukset alkaisivatkin vasta myöhemmin samana vuonna, heinä–syyskuun välillä, minkä johdosta Pascal erosi roolistaan elokuvassa *[[Weapons]]*. Sneider epäili, ettei *Fantastic Four* valmistuisi toukokuuhun 2025 mennessä, jos kuvaukset eivät ehtisi alkaa ennen vuoden 2024 puoltaväliä. Tammikuun 2024 alussa paljastettiin, että kuvaukset alkaisivat elokuun 2024 alussa. Seuraavan kuun alussa, SAG-AFTRA luetteli Pascalin yhdeksi elokuvan näyttelijöistä ja väitti elokuvan tuotannon tulevan alkamaan pian. 14. helmikuuta, Marvel Studios julkaisi 14. helmikuuta ystävänpäiväteemaisen julisteen, joka vahvisti Pascalin valinnan Reed Richardsin näyttelijäksi, sekä Kirbyn, Quinnin ja Moss-Bachrachin valinnat Sue Stormin, Johnny Stormin ja Möykyn näyttelijöiksi. Elokuva julkistettiin nimellä *The Fantastic Four*, ja sen uudeksi ensi-iltapäivämääräksi paljastettiin 25. heinäkuuta 2025, Kyseinen ensi-iltapäivämäärä oli vaihtanut paikkaa toisen MCU-elokuvan, *[[Thunderbolts*|Thunderboltsin*]]*, kanssa. Mainosjuliste sisäsi myös päivämäärän 13. joulukuuta 1963, Lyndon B. Johnsonin kansikuvan *[[Life (lehti)|Life]]*-aikakauslehdessä, sekä uuden logon, jonka sävy ja estetiikka vihjailivat elokuvan tulevan sijoittumaan 1960-luvulle (jolloin Ihmeneloset esiintyivät Marvel Comicsin sarjakuvissa ensimmäistä kertaa). Lisäksi Pascal jakoi mainosjulisteen sosiaalisessa mediassa, ja lisäsi julkaisuunsa viittauksia The Beatlesin lauluihin 1960-luvulta. Julisteessa esiintyi myös H.E.R.B.I.E., Ihmenelosten robottiapuri. Feige vahvisti myöhemmin elokuvan sijoittuvan vaihtoehtoiseen universumiin, 1960-luvulle.

Sneider raportoi Bardemin Marvel Studiosin suosikkiehdokas Galactuksen rooliin, ja että studio oli aloittanut Hopeasurffarin näyttelijän etsimisen. Mutta hän raportoi myös, että Tohtori Doomin näyttelijä tultaisiin valitsemaan vasta kuvausten aikana. Hän lisäsi myös, että elokuvan ensi-ilta tultaisiin mahdollisesti siirtämään marraskuulle 2025, joka oli siihen aikaan varattu MCU-elokuvan *[[Blade (tuleva elokuva)|Blade]]* ensi-illalle. Siten elokuva ei joutuisi kilpailemaan DC Studiosin *[[Superman (vuoden 2025 elokuva)|Supermanin]]* tai Universal Studiosin *[[Jurassic World: Rebirth]]in* kanssa, joiden ensi-illat olivat myös asetettu heinäkuulle 2025. Sneiderin mielestä oli epätodennäköistä, että Disney julkaisisi neljä MCU-elokuvaa vuonna 2025, ja että yhtiö keskittyisi vastedes MCU-elokuvia tehdessään enemmän laatuun kuin määrään. Lisäksi, *The Fantastic Four* oli lähempänä tuotantoon etenemistä kuin *Blade*. Pian sen jälkeen Eric Pearsonin paljastettiin olleen paljastettu ”hiomaan [käsikirjoitus] loppuun”. Hän oli aiemmin työskennellyt Marvel Studiosin elokuvien **' (2017) ja ''[[Black Widow (vuoden 2021 elokuva)|Black Widow]]'' (2021) parissa, ja hän oli kuuluisa siitä, että auttoi ”projekteja etenemään maaliviivalle”. Huhtikuussa 2024, [[Julia Garner]] valittiin näyttelemään [[Shalla-Bal]]ia, joka oli kyseisen elokuvan versio Hopeasurffarista. Hahmo oli sarjakuvissa alkuperäisen Hopeasurffarin, Norrin Raddin, rakastajatar, josta tuli myöhemmin itsekin Hopeasurffari. ''Deadline Hollywoodin'' Justin Kroll raportoi, että Galactuksen näyttelijää ei ollut vieläkään valittu, mutta yhdellekään näyttelijälle ei ollut vielä tarjottu roolia, eikä kukaan ollut neuvotteluissa roolista. Seuraavan kuukauden aikana, [[Paul Walter Hauser]], [[John Malkovich]], [[Ralph Ineson]] ja [[Natasha Lyonne]] liittyivät näyttelijöiksi elokuvaan, ja Inesonin paljastettiin näyttelevän Galactusta. Lyonne oli aiemmin ääninäytellyt animaatiosarjan ''[[What If...? (animaatiosarja)|What If...?]]'' kolmannella tuotantokaudella (2024) MCU-alkuperäishahmoa, Byrdie Ankkaa. Ineson puolestaan oli aiemmin näytellyt ravagereiden lentäjää MCU-elokuvassa ''[[Guardians of the Galaxy]]'' (2014). Hauser puolestaan oli aiemmin työskennellyt Shakmanin kanssa sarjan ''Elämää Philadelphiassa'' kanssa, ja osallistunut keskusteluihin ''The Fantastic Fourin'' näyttelijäkaartiin liittymisestä. Hän oli vastahakoinen, aikaisempien Ihmeneloset-elokuvien vastaanottojen vuoksi, mutta elokuvan käsikirjoitus, muut näyttelijät ja tuotantoryhmä tekivät häneen vaikutuksen. Sneider raportoi, että Myyrämies tulisi esiintymään elokuvan alussa, ja uskoi Hauserin olevan valittu näyttelemään hahmoa. ''WandaVisionin'' käsikirjoittajiin kuulunut Peter Cameron oli siihen aikaan myös osallistunut elokuvan käsikirjoittamiseen, ja kuvausten raportoitiin alkavan heinäkuun alussa.

Vuoden 2024 [[San Diego Comic-Con International]]issa, Shakman paljasti, että elokuvan nimi oli muutettu muotoon ''The Fantastic Four: First Steps''. Samalla paljastettiin, että [[Robert Downey Jr.]] näyttelisi Tohtori Doomia MCU-elokuvissa **' (2026) ja ** (2027). Sneider raportoi, että Downeyn näyttelemä versio Doomista tultaisiin esittelemään *First Stepsin* lopputekstien jälkeen näytettävässä kohtauksessa. Shakman myönsi tiennessä Downeyn roolivalinnasta jo ennen Comic-Conia, ja lisäsi, että elokuva ottaisi inspiraatiota avaruuskilvasta ja siitä millaista 1960-luvun sarjakuvapiirtäjät kuvittelivat avaruusmatkailun olevan. Hän lisäsi ottaneensa inspiraatiota Apollo 11:stä, ja kuvitelleensa ”Stormin, Ben Grimmin ja Reed Richardsin lentämässä avaruuteen Neil Armstrongin ja Buzz Aldrinin sijasta”. Shakmanin mukaan elokuvan lisänimellä oli muitakin tarkoituksia. Jenna Anderson at *ComicBook.comin* Jenna Anderson epäili elokuvan viittaavan myös lasten ensiaskeliin, epäillen, että Franklin ja Valeria Richards tekisivät myös ensiesiintymisensä elokuvassa. Ennen Comic-Conia oli myös kuvattu esikuvausten aikana kohtauksia astronauttien laukaisualustasta, deittiohjelmasta nimeltä *Let's Make a Match*, sekä Reedin juontamasta lastenohjelmasta nimeltä *Fantastic Science with Mister Fantastic*.

### Kuvaukset
Kuvaukset alkoivat 30. heinäkuuta 2024, Pinewood Studiosin tiloissa, Lontoossa, Jess Hallin toimiessa kuvaajana. Hall oli aiemmin työskennellyt Shakmanin kanssa *WandaVisionin* parissa. Shakman halusi elokuvan näyttävän siltä kuin Stanley Kubrick olisi ohjannut sen vuonna 1965, samanlaisen kameran linssillä ja ”ajankohtaan sopivalla elokuvantekotavalla”. Kuvauksissa käytettiin myös fyysisiä lavasteita, joihin kuului muun muassa pienoismalli Ihmenelosten avaruusaluksesta miniatyyriefektin luomiseen käytettävä pienoismalli Ihmenelosten avaruusaluksesta *Excelsiorista*, kauko-ohjattava animatroninen versio H.E.R.B.I.E.:stä, sekä kaksi mallia ryhmän Ihmeautosta: ensimmäisessä oli mahdollista kuvata näyttelijöitä kyydissä, ja toiseen lisättäisiin myöhemmin visuaalisia efektejä. Farahanin mukaan Ihmeauto perustui 1960-luvun puolivälin konseptiautoihin, mutta että siihen oli lisätty turbiinit ja käyttöliittymä, jotta se näyttäisi retrofuturiselta.

Elokuvaa kuvattiin lokakuussa Durdle Doorin kallion luona Dorsetissa, Englannissa. Lyonne sai myöhemmin saman kuukauden aikana omat kohtauksensa elokuvaan kuvattua. Marraskuun puolivälissä, Quinn kertoi, että kuvaukset kestäisivät vielä kolme viikkoa. Myöhemmin saman kuukauden aikana, tuotanto siirtyi Oviedoon, Espanjaan, missä elokuvaa kuvattiin kolmen päivän kongressipalatsissa, jossa kuvattujen kohtausten oli määrä sijoittua Yhdistyneiden kansakuntien (YK) päämajaan. Niihin aikoihin paljastettiin myös, että Sarah Niles näyttelisi elokuvassa tuntematonta roolia. Kuvaukset päättyivät marraskuun lopulla.

### Jälkituotanto
Nona Khodai ja Tim Roche toimivat elokuvan leikkaajina. Huhtikuussa 2025, Mark Gatissin paljastettiin näyttelevän talk show -isäntä Ted Gilbertiä. Elokuvalle tehtiin lisäkuvauksia toukokuussa 2025, jolloin paljastettiin myös, että Matthew Wood ääninäyttelee H.E.R.B.I.E.:ä. Kesäkuussa paljastettiin, että vauvanäyttelijä Ada Scott näyttelee vastasyntynyttä Franklin Richardsia. Heinäkuussa julkaistu elokuvan esiosasarjakuva puolestaan vahvisti Hauserin näyttelevän Myyrämiestä, minkä lisäksi Nilesin roolihahmon paljastettiin olevan Lynne Nichols, Tulevaisuussäätiön henkilöstöpäällikkö, ja Lyonnen roolihahmon paljastettiin olevan Rachel Rozman, joka oli elokuvassa Benin ihastus. Shakman myös vahvisti, että Malkovich rooli oli leikattu elokuvasta pois, ja piti päätöstä ”sydäntäsärkevänä”. Malkovichin oli alun perin tarkoitus näytellä Ivan Kragoffia / Punaista Haamua, ja hahmon oli tarkoitus toimia kertojana elokuvalle alun perin suunnitellussa alkukertomuksessa Ihmenelosten sankariuran ensimmäisistä vuosista, mukaan lukien taistelusta, jossa Ihmeneloset kerran pysäyttivät hänet ja hänen kolme Superapinaansa. Shakman kehui Malkovichin roolisuoritusta ”nerokkaaksi”, ja sanoi, että hahmon kohtaukset olivat lukuisten niiden kohtausten joukossa, mitkä oli leikattu pois elokuvasta tasapainottamaan ryhmän, sen jäsenten, heidän maailmansa, ja monien muiden roistojen esitteleminen. 

Heinäkuussa 2025, Shakman paljasti, että *Doomsdayn* ja *Secret Warsin* ohjaajat, Anthony ja Joe Russo, ohjasivat elokuvan lopputekstien jälkeen näytettävän kohtauksen. Hän myös lisäsi, että Russot olivat ”merkittävästi mukana” *First Stepsin* tuotannossa—vieraillen kuvauspaikoilla ja katsoen elokuvan kohtauksia—koska he halusivat perehtyä Ihmenelosiin huolellisesti ”kohdellakseen heitä oikein, ja tehdäkseen hahmoille oikeutta [*Doomsdayssä*]”. Lisäksi paljastettiin, että vuoden 1994 julkaisematta jätetyssä *Fantastic Four* -elokuvassa Ihmenelosia näytelleet Alex Hyde-White, Rebecca Staab, Jay Underwood ja Michael Bailey Smith olivat myös valittu tuntemattomiin rooleihin. Friedman, Pearson, Kaplan ja Springer saivat krediitin elokuvan käsikirjoituksesta, kun taas Pearson, Kaplan, Springer ja Kat Wood saivat krediitin elokuvan tarinasta. Scott Stokdyk toimii elokuvan visuaalisten efektien päävalvojana, ja visuaalisten efektien toteuttamisesta vastasivat Industrial Light & Magic (ILM), Framestore, Sony Pictures Imageworks, Digital Domain ja Wētā FX.

## Musiikki
Heinäkuussa 2024 paljastettiin, että useiden MCU-elokuvien säveltäjänä toistuvasti toiminut Michael Giacchino säveltäisi myös tämän elokuvan musiikin. Hännen tunnusmusiikkinsa Ihmenelosille sai ensiesityksensä elokuussa D23-messujen elokuussa Music of Marvel Studios” -paneelin aikana. Se esitettiin myöhemmin saman kuukauden aikana myös Hollywood Bowlissa osana Marvel Studiosin Infinity Saga Concert Experience -konserttia. *[[TheWrap]]in* Mike Roe kutsui teemamusiikin tunnelmaa ”reippaaksi” ja sanoi sen sekoitavan toisiinsa ”unelmoivaa tunnetta ja tulevaisuuteen katsovaa sankarillistia optimismia sekä elementtejä, joista kaikui ääniä, joita voisi odottaa esimerkiksi avaruuslaukaisua käsittelevältä elokuvalta”. Hän vertasi sitä *[[Ant-Man]]in* (2015) sävellyksiin. Hollywood Records ja Marvel Music julkaisivat teemamusiikin digitaalisenä singlenä 5. kesäkuuta 2025. Se julkaistiin myös vinyylilevyllä yhdessä Andrea Datzmanin kappaleen ”Let Us Be Devoured” kanssa 25. heinäkuuta. Giacchinon sävellykset sisältävä soundtrack-albumi julkaistiin 18. heinäkuuta 2025.

## Julkaisu
*The Fantastic Four: First Steps* sai ensiesityksensä Dorothy Chandler Pavilionissa, Los Angelesissa, 21. heinäkuuta 2025. Tapahtuma esitettiin myös suoratoistona Disney+:ssa – ensimmäistä kertaa yhdenkään Disney-elokuvan kohdalla – ja oli katsottavissa jälkitallenteena vielä sen jälkeen. Siihen kuului myös haastatteluja näyttelijöiden ja elokuvantekijöiden kanssa. Teatteriensi-iltansa elokuva sai Suomessa 23. heinäkuuta 2025 ja Yhdysvalloissa 25. heinäkuuta 2025. Elokuvan aiemmin asetettuja ensi-iltapäivämääriä ovat olleet 8. marraskuuta 2024, 14. helmikuuta 2025, ja 2. toukokuuta 2025.

## Tulevaisuus
Kesäkuussa 2025 raportoitiin, että *First Stepsille* on kehitteillä jatko-osa. Elokuussa, Sneider raportoi, että Shakmanin odotettiin palaavan ohjaajaksi jatko-osaan, ja että Marvel Studios uskoi sen tulevan menestymään taloudellisesti paremmin kuin *First Steps*, kun Ihmeneloset ehtisivät sitä ennen esiintyä hahmoina myös *Avengers: Doomsdayssä* ja *Avengers: Secret Warsissa*.

## Huomioita

## Lähteet

## Aiheesta muualla
*
*Elokuvan traileri YouTubessa